развитие на науката и технологиите (за периода 2006—2020 г.) (Държавен съвет 2005б). В тази рамка производителят на феросилиций Ningxia Shengyan Group е получил субсидии за осъществяването на задачи за научноизследователска и развойна дейност, посочени в Националния план за подкрепа на науката и технологиите (58).
 (106)
 За да се отстранят остарелите производствени мощности от пазара, някои производители на феросилиций са получили финансова подкрепа за премахване на производствени мощности. Inner Mongolia Junzheng Energy & Chemical Group Co. и Ningxia Shengyan Group са се възползвали от тази мярка (59).
 (107)
 ПКНР е направило опити да повлияе върху структурата на отрасъла в географско отношение. Това означава, че тежката промишленост следва да бъде изнесена извън градските райони и да бъде преместена в специални индустриални паркове. Освен че служи на целите за опазване на околната среда в градовете и намалява замърсяването в гъсто населените райони, преместването също така помага на предприятията по различни начини, включително чрез предоставянето на щедри инвестиционни стимули, данъчни облекчения, безвъзмездни парични помощи и субсидирани заеми. Групата Inner Inner Eerduos Resources Co. Ltd., която произвежда феросилиций, получава субсидии за преместване на предприятия (60).
 (108)
 Производителят на феросилиций Ningxia Shengyan Group е получил субсидии, свързани с ползването на земя (61).
 (109)
 Поради това пазарните условия на всички равнища са сериозно засегнати от посочената по-горе подкрепа и от общата съществена правителствена намеса в описаната по-горе финансова система.
 (110)
 Въз основа на горепосоченото Комисията стигна до заключението, че производителите на феросилиций са имали достъп до финансиране, предоставяно от институциите, които изпълняват цели на обществената политика или по друг начин не действат независимо от държавата.
 viii)
 Системен характер на описаните нарушения
 (111)
 Комисията отбеляза, че нарушенията, описани в доклада, не се ограничават само до конкретен сектор на промишлеността. Напротив, наличните доказателства сочат, че фактите относно китайската система и нейните характеристики, описани в раздели i)—iv) (съображения 54—80) по-горе, както и в част А от доклада, важат за цялата държава и за всички сектори на икономиката. Същото се отнася и за описанието на производствените фактори, посочено по-горе в раздели v)—vii) и в част Б от доклада.
 (112)
 За производството на феросилиций са необходими известен брой материали за влагане. Ясно е, че когато производителите на феросилиций купуват/договарят тези материали за влагане, заплатените от тях цени (които се отчитат като разходи) също са обект на същите горепосочени системни нарушения. Например доставчиците на материали за влагане наемат работна сила на цена, която е обект на нарушенията. Те имат достъп до заеми, които са обект на нарушения във финансовия сектор или при разпределянето на капитал. Освен това дейността им е направлявана от системата за планиране, която се прилага на всички равнища на управление и във всички отрасли.
 (113)
 Следователно не само че за целите на разследването не могат да се ползват вътрешните продажни цени на феросилиция, но и всички разходи за материали за влагане (включително разходите за суровини, енергия, земя, финансиране, труд и др.) също са опорочени, тъй като ценообразуването е нарушено от значителна правителствена намеса, както е описано в части А и Б от доклада. Действително правителствената намеса, описана във връзка с